**Ponuka letných prímestských táborov**

**v Súkromnom centre voľného času v Modre**

**Remeselný tábor -** 15.7. – 19.7.2024

Čaro vlastného dotyku s kovom, drevom, hlinou, vytváranie z týchto materiálov, uplatnenie vlastnej fantázie pri narábaní s rôznymi materiálmi – toto ponúkne deťom tento týždeň, zážitky z procesu tvorenia a spoznanie jednotlivých materiálov a ich vlastností. Okrem toho bude dosť času i na spoločné hry a relax v areáli SCVČ.

 Pre deti od 9 do 16 rokov

 cena pre členov SCVČ 125 €/pre nečlenov SCVČ 140 €

 vedúci tábora: E. Strelingerová, B. Oravcová a  lektori jednotlivých remesiel

**Po stopách Dobrodruha -** 22.7. – 26.7.2024

Leto je späť a s ním prichádza zábava a objavovanie. Dobrodruh sa aj tento rok vydáva na cestu za zážitkami a dobrodružstvom. Pridaj sa k nemu aj Ty a vyskúšaj si život dobrodruha, spoznaj nových kamarátov, ale hlavne zaži veľa zábavy a nových zážitkov. Budú Ťa čakať úžasné výlety a super hry. Tešíme sa na Teba!

 Pre deti od 7 do 13 rokov

 cena pre členov SCVČ 125 €/pre nečlenov SCVČ 140 €

 Vedúci tábora: Alžbeta Dubovská, Terezka Hlušková a Kristína Hlušková

**Rozprávkovo -** 05.8. – 09.8.2024

 Miluješ rozprávky? A chcel/a by si sa v nejakej objaviť? A skúsiť si rolu princeznej, rytiera, či kráľa zvierat? Tak neváhaj a príď s nami naštartovať tie najlepšie prázdniny. Čaká ťa skvelá zábava, veľa nových zážitkov, hier a nové kamarátstva. Už teraz sa na Teba tešíme!

 Tábor je určený pre deti od 5 do 9 rokov,

 cena pre členov SCVČ 115 €/pre nečlenov SCVČ 125 €

 Vedúci tábora: Alžbeta Dubovská, Terezka Hlušková a Kristína Hlušková



**Glória -**  12.8. – 16.8.2024

Na počiatku bolo Slovo! Tábor Glória bude tento rok objavovať SLOVO a to spôsobom dobrodružným, odvážnym, radostným... Pssst! Pôjde totiž o misiu. Sprevádzať nás ňou budú naši sv.Cyril a sv. Metod. Vyberieme sa po ich stopách. Nakukneme cez plece Cyrilovi, ako tvorí slovo, priblížime sa k Metodovi, ako prekonáva všetky prekážky, aby sa dostalo k ľuďom. Tak čo, pridáš sa k našej misii? Bude plná života, hier a radosti, a to tak, aby sme všetko robili na väčšiu česť a slávu Božiu! Pre deti od 6 rokov

 cena pre členov SCVČ 90 €/pre nečlenov SCVČ 100 €

 Vedúci tábora: Zuzana Polonská, sestry Servidoras

Prihlasovať sa môžete na tel. č. 6470702, 0903 321 273 alebo na mail: cvcmodra@gmail.com. Prihlášky je možné vytlačiť aj z webstránky: [www.scvcmodra.sk](http://www.scvcmodra.sk) a vyplnené poslať mailom – originál prihlášky prosíme vhodiť do schránky Centra na bráne.